към новите риболовни възможности и, ако е необходимо, внасят изменения в настоящия протокол и неговото приложение.2. Страните могат да провеждат кампании за експериментален риболов в риболовните зони на Мадагаскар след становище от научното заседание, предвидено в член 3, параграф 4. За тази цел по искане на една от страните се провеждат консултации и се определят, за всеки случай поотделно, новите ресурси, условия и другите необходими параметри.3. Двете страни осъществяват дейностите по експериментален риболов съобразно съвместно приетите административни и научни параметри. Разрешителните за експериментален риболов се издават с цел вземане на проби, и най-много за две кампании от по шест месеца, считано от датата, определена по взаимно съгласие между страните.4. Ако страните заключат, че резултатите от експерименталните кампании са положителни с оглед опазване на екосистемите и съхраняване на морските биологични ресурси, нови риболовни възможности могат да бъдат предоставени на плавателните съдове на Общността съгласно процедурата по съгласуване, предвидена в член 4 на настоящия протокол до изтичане на срока на действие на протокола и доколкото това е възможно. Вследствие на това се увеличава размерът на финансовото съдействие.Член 6Временно преустановяване и преразглеждане на плащанията на финансовото съдействие в случай на необичайни обстоятелства1. В случай на необичайни обстоятелства, с изключение на природни явления, възпрепятстващи извършването на риболовни дейности в изключителната икономическа зона (ИИЗ) на Мадагаскар, плащането на финансовото съдействие, посочено в член 2, параграф 1, може да бъде преустановено временно от Европейската общност. Решението за временно преустановяване се взема след провеждане на консултации между двете страни, в срок от два месеца след искането на една от страните, и при условие че Европейската общност е изплатила в пълен размер дължимата до момента на преустановяването сума.2. Плащането на финансовото съдействие се подновява щом страните констатират по взаимно съгласие вследствие на консултации, че обстоятелствата, предизвикали временното преустановяване на риболовните дейности, вече не са налице и/или че ситуацията позволява възобновяване на риболовните дейности.3. Валидността на лицензите, издадени на плавателни съдове на Общността, временно прекратена в момента на временното преустановяване на плащанията на финансовото съдействие, се удължава със срок, равен на срока на временното преустановяване на риболовните дейности.Член 7Насърчаване на отговорния риболов в мадагаскарски води1. Осемдесет процента от общия размер на финансовото съдействие, посочено в член 2 и внесените от корабособствениците дължими такси представляват ежегодна подкрепа за осъществяването на поетите инициативи в рамките на отрасловата политика в областта на рибарството, определена от мадагаскарското правителство.Управлението от Мадагаскар на съответната сума се основава на целите, определени по взаимно съгласие между страните и съобразени с настоящите приоритети на политиката на Мадагаскар в областта на рибарството, и годишната и многогодишната програма за тяхното постигане съгласно параграф 2 по-горе, с оглед осигуряването на устойчиво и отговорно управление на отрасъла.2. По предложение на Мадагаскар, а също и с цел прилагането на предходния параграф, Общността и Мадагаскар се договарят в рамките на съвместния комитет, предвиден в член 9 от споразумението, най-късно в тримесечен срок от датата на влизане в сила на настоящия протокол да изработят многогодишна отраслова програма заедно с условията за нейното прилагане. Условията за нейното прилагане са:а) годишни и многогодишни насоки за използване на